CELEX: 32004R1132
Language: mt
Date: 2004-06-18 00:00:00
Title: Regolament tal-Kummissjoni (KE) Nru 1132/2004 tat- 18 ta' Ġunju 2004 li jemenda r-Regolament (KEE) Nru 1764/86 u r-Regolament (KE) Nru 1535/2003, għal dak li għandu x'jaqsam mal-prodott tradizzjonali Kunserva

12                MT              Il-Ġurnal Uffiċjali ta’ l-Unjoni Ewropea                     5.12.2008

32004R1132

19.6.2004                     IL-ĠURNAL UFFIĊJALI TA’ L-UNJONI EWROPEA                            L 219/3

                REGOLAMENT TAL-KUMMISSJONI (KE) Nru 1132/2004

                                        tat-18 ta’ Ġunju 2004

li jemenda r-Regolament (KEE) Nru 1764/86 u r-Regolament (KE) Nru 1535/2003, għal
             dak li għandu x’jaqsam mal-prodott tradizzjonali Kunserva

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KE) Nru 2201/96 tat-28 ta’ Ottubru 1996 fuq l-
organizzazzjoni komuni tas-swieq tal-frott ipproċessat u l-prodotti veġetali1, u b’ mod
partikolari l-Artikolu 6(1) tiegħu,

Billi:

(1)      Ir-Regolament tal-Kummissjoni (KEE) Nru 1764/86 tas-27 ta’ Mejju 1986 li jistipula
         ħtiġijiet ta’ kwalità minimi għall-prodotti pproċessati mit-tadam taħt l-iskema ta’
         għajnuna għall-produzzjoni2 li tipprovdi d-definizzjoni ta’ konċentrat tat-tadam li
         huwa eliġibbli għall-għajnuna għall-produzzjoni.

(2)      Ir-Regolament tal-Kummissjoni (KE) Nru 1535/2003 tad-29 ta’ Awissu 2003 li
         jipprovdi regoli dettaljati għall-applikazzjoni tar-Regolament tal-Kunsill (KE) Nru
         2201/96 għal dak li għandu x’jaqsam ma’ l-iskema ta’ għajnuna għall-prodotti
         pproċessati minn frott u ħxejjex 3 jelenka l-prodotti eliġibbli għall-għajnuna għall-
         produzzjoni.

(3)      Il-kunserva hija prodott tradizzjonali Malti, u stabbilit sew, u t-tadam użat fil-
         produzzjoni tal-kunserva għandu jkun eliġibbli għall-għajnuna għall-produzzjoni mid-
         data ta’ l-adeżjoni ta’ Malta fl-Unjoni Ewropea.

(4)      Għalhekk ir-Regolamenti (KEE) Nru 1764/86 u (KE) Nru 1535/2003 għandhom jiġu
         emendati kif meħtieġ.

1
         ĠU L 297, 21.11.1996, p. 29. Regolament kif emendat l-aħħar mir-Regolament tal-Kummissjoni (KE)
         Nru 386/2002 (ĠU L 64, 2..3.2004, p. 25).
2
         ĠU L 153, 7.6.1986, p. 1. Regolament kif emendat l-aħħar mir-Regolament tal-Kummissjoni (KE) Nru
         996/2001 (ĠU L 139, 23.5.2001. p. 9).
3
         ĠU L 218, tat-30.8.2003. p. 14. Regolament kif emendat l-aħħar mir-Regolament tal-Kummissjoni
         (KE) Nru 444/2004 (ĠU L 72, 11.3.2004, p. 54).
 ---pagebreak--- 5.12.2008          MT              Il-Ġurnal Uffiċjali ta’ l-Unjoni Ewropea                     13

(5)    Il-miżuri pprovduti f’ dan ir-Regolament huma konformi ma’ l-opinjoni tal-Kumitat
       għall-Immaniġjar tal-Prodotti Pproċessati mill-Frott u mill-Ħxejjex,

ADOTTAT DAN IR-REGOLAMENT:

                                                 Artikolu 1

Regolament (KEE) Nru 1764/86 huwa emendat kif ġej:

            (1)   L-Artikolu 8 huwa sostitwit mis-segwenti:

                                                 “Artikolu 8

            Għall-finijiet ta’ dan it-Titolu ‘meraq tat-tadam’ u ‘konċentrat tat-tadam’ ifissru l-
            prodotti definiti fil-punti 11, 12 u 18 ta’ l-Artikolu 2 tar-Regolament tal-
            Kummissjoni (KE) Nru 1535/2003*.
            *     ĠU L 218, 30.8.2003, p. 14.”
            (2)   L-Artikolu 9 huwa sostitwit minn dan li ġej:

                                                 “Artikolu 9

            1.    Dawn l-ingredjenti biss jistgħu jinżiedu mal-meraq tat-tadam u mal-konċentrat
                  tat-tadam:

                  (a)   il-melħ komuni (klorur tas-sodju);

                  (b)   ħwawar naturali, ħaxix aromatiku u l-estratti tagħhom, u aromi naturali.

                  Minbarra dan, fil-każ tal-kunserva, iz-zokkor li jinżied, għandu jkun bejn 8% u
                  25% mill-piż tal-prodott finali.

            2.    Bħala additiv fil-manifattura tal-meraq tat-tadam u ikkonċentrat tat-tadam jista’
                  jintuża l-aċtu ċitriku (E 330).

                  Fil-manifattura tal-meraq tat-tadam b’ piż meta niexef ta’ inqas minn 7 %,
                  jista’ jintuża l-aċtu askorbiku (E 300). Madankollu, il-kontenut ta’ l-aċdu
                  aksorbiku ma jistax jaqbeż 0,03 % mill-piż tal-prodott finali;

                  Fil-manifattura tal-konċentrat tat-tadam fil-forma ta’ trab, jista’ jintuża
                  diossidu tas-silikon (551). Madankollu, l-kontenut tad-diossidu tas-silikon
                  m’għandux jaqbeż 1 % mil-piż tal-prodott finali.

            3.    Il-kwantità ta’ melħ komuni miżjud :

                  (a)   m’ għandux jaqbeż 15 % mill-piż meta l-kontenut ikun niexef għall-
                        konċentrat tat-tadam li jkollu piż meta niexef li jaqbeż 20 %;
 ---pagebreak--- 14              MT             Il-Ġurnal Uffiċjali ta’ l-Unjoni Ewropea                   5.12.2008

               (b)   m’ għandux jaqbeż 3 % mill-piż tal-piż nett għal konċentrati oħra tat-
                     tadam u għall-meraq tat-tadam.

               (c)   għandu jkun bejn 2 % u 5 % mill-piż għall-kunserva.

               Meta jkun qed jiġi kkalkolat l-ammont ta’ melħ komuni li nżied, il-kontenut
               naturali ta’ kloridi jitiqes ekwivalenti għal 2 % tal-piż tal-kontenut meta
               niexef.”

                                            Artikolu 2

Fl-Artikolu 2 tar-Regolament (KE) Nru 1535/2003, il-punt 18 segwenti huwa miżjud:

“18.     kunserva: il-prodott miksub billi jiġi kkonċentrat il-meraq tat tadam, direttament
         minn tadam frisk, li fih zokkor u melħ miżjud, li għandu kontenut niexef minn 28 %
         sa 36 %, ippakkjat f’ kontentituri ssiġillati ermetikament bit-tabella “kunserva” u li
         jaqgħu taħt il-kodiċi NM 2002 90 31, 2002 90 39, 2002 90 91 u 2002 90 99.”

                                            Artikolu 3

Dan ir-Regolament jidħol fis-seħħ l-għada tal-pubblikazzjoni f’Il-Ġurnal Uffiċjali ta’ l-
Unjoni Ewropea.

Huwa japplika mid-data tad-dħul fis-seħħ tat-Trattat ta’ Adeżjoni tar-Repubblika Ċeka, ta’ l-
Estonja, ta’ Ċipru, tal-Latvija, tal-Litwanja, ta’ l-Ungerija, ta’ Malta, tal-Polonja, tas-Slovenja
u tas-Slovakkja.

Dan ir-Regolament jorbot fl-intier tiegħu u huwa direttament applikabbli fl-Istati Membri
kollha.

Magħmul fi Brussell, 18 ta’ Ġunju 2004.

                                               Għall-Kummissjoni
                                               Franz FISCHLER
                                               Membru tal-Kummissjoni